|  |  |  |
| --- | --- | --- |
| **SVETE MAŠE IN OZNANILA**  **V ŽUPNIJI ŠKOFIJE** | | |
| ***NEDELJA*** | ***28. NAVADNA*** | |
| ***10.***  ***OKTOBER***  ***2021*** | *ob 8.30 (Plavje)*  **ob 10.00**  *ob 11.30 (Tinjan)* | *– po namenu Bertok*  **– za Virginio Majer**  *– za Franca Tomažiča in Babič Anko* |
| ***PONEDEL.*** |  | |
| ***11. 10. 2021*** | **ob 19.00** | **– za Anico Sterle // za Bajčkove** |
| ***TOREK*** |  | |
| ***12. 10. 2021*** | *ob 19.00 (Zg. Škofije)* | *– za Mirota Zerba, obl.* |
| ***SREDA*** |  | |
| ***13. 10. 2021*** | **ob 19.00** | **– v čast Svetemu Duhu za razsvetljenje** |
| ***ČETRTEK*** | *po maši molitvena ura* | |
| ***14. 10. 2021*** | **ob 19.00** | **– za Jožeta Žnidaršiča** |
| ***PETEK*** |  | |
| ***15. 10. 2021*** | **ob 19.00** | **– za srečen porod** |
| ***SOBOTA*** | *Rožnovenska M. B.* | |
| ***16. 10. 2021*** | **ob 19.00** | **– po namenu** |
| ***NEDELJA*** | ***29. NAVADNA*** | |
| ***17.***  ***OKTOBER***  ***2021*** | *ob 8.30 (Plavje)*  **ob 10.00**  *ob 11.30 (Tinjan)* | *– za Pepco Valenčič*  **– za Davida Tekavca**  *– za žive in pokojne župljane* |

**Za čiščenje in krašenje cerkve se zahvaljujemo družinam s Čuka (2. skupina),**

**prihodnji teden so vabljene družine s Četrte Škofije.**

**Hvala tudi za vse druge oblike sodelovanja. Prejšnjo nedeljo smo za streho na Plavjah pri ofru zbrali 408 €. Bog povrni vsem dobrotnikom.**

**V soboto 16. 10. ob 10. uri bo blagoslov traktorjev pri kapelici na Zgornjih Škofijah. Vabljeni k sodelovanju in druženju.**

**Pismo slovenskih škofov za konec epidemije in edinost v Cerkvi**

**Dragi bratje in sestre, škofje vas vabimo, da se nam pridružite v molitvi in prošnji, da skupaj premagamo težko krizo epidemije in delitev med nami. Čas koronavirusne bolezni COVID-19 je čas preizkušnje, pa tudi priložnost, da poglobimo svojo vero in zaupanje v Boga. Tako bomo iz krize izšli prečiščeni in utrjeni v veri ter bodo naša občestva kraj živete vere. V nedeljo, 17. oktobra 2021, vesoljna Cerkev pričenja sinodalno pot preverjanja življenja po veri v Kristusa. Ta pot se najprej pričenja tako na ravni škofij kot tudi na ravni Cerkve v Sloveniji. Omenjena nedelja je priložnost, da po vseh naših občestvih namenimo skupno molitev za prenehanje epidemije v naši domovini in da začutimo, kako smo v tem času vsi ena družina, čeprav z različnimi mišljenji in prepričanji, ter skupaj poklicani, da pokažemo odgovornost in sodelovanje.**

*Vaši škofje*

**Sinoda**

**Od leta 2021 do leta 2023 bo potekala sinoda z naslovom: Za sinodalno Cerkev: občestvo, sodelovanje in poslanstvo. Tema sinode je sinodalnost sama – se pravi način, kako v cerkvi živimo naše občestvo, kako smo pripravljeni poslušati, iskreno govoriti, tudi o izzivih, kako poteka sodelovanje med laiki in hierarhijo, kako so v naša občestva vključeni obrobni, kako čutimo soodgovornost..**

**Cilj sinode ni izdelati poročila, temveč sprožiti proces boljšega poslušanja v naših občestvih, kar naj privede do prenove Cerkve v konkretnem življenju.**

**V Rimu se bo sinoda o sinodalnosti začela v nedeljo, 10. oktobra, s sveto mašo, ki jo bo ob 10. uri v prisotnosti vernikov v baziliki sv. Petra daroval papež Frančišek.**

**Za našo škofijo pa bo odprtje sinode v stolnici v Kopru v nedeljo, 17. 10. ob 17h, ko bomo srečanje začeli z molitvijo večernic, nato pa bo sledila predstavitev sinode. Na to srečanje so vabljeni dekani in prodekani in po dva predstavnika laikov iz posamezne dekanije pod pogoji, ki so sedaj v veljavi za obvladovanja razmer preprečevanja okužbe zaradi Covida 19.**

**Prav je, da odprtje sinode podprete z molitvijo, ki je tudi uradna molitev sinode. To nedeljo ste povabljeni, da se v župnijah vključite v dogajanje sinode, ki vključuje skupno pot. Predstavniki dekanij bodo na odprtju sinode dobili tudi simbol, ki bo izražal pot sinode.**

**Molitev za sinodo**

**Pred Teboj smo, Sveti Duh,**

**ko smo zbrani v Tvojem imenu.**

**Samo ti nas vodi,**

**bodi doma v naših srcih;**

**pokaži nam pot, po kateri naj gremo,**

**in kako naj hodimo po njej.**

**Šibki smo in grešni;**

**ne dopusti, da bi širili nered.**

**Ne dopusti,**

**da bi nas nevednost vodila po napačni poti**

**ali da bi pristranskost vplivala na naša dejanja.**

**Daj, da v Tebi najdemo svojo edinost,**

**da bomo lahko skupaj hodili**

**večnemu življenju naproti**

**in se ne bomo oddaljili od poti resnice**

**in od pravičnosti.**

**Vse to Te prosimo,**

**ki deluješ na vsakem kraju in v vsakem času,**

**v občestvu z Očetom in Sinom**

**na vekov veke.**

**Amen.**